Noticia 
Transparente 
di Gobierno 


Diabierna 24 Mei 2024 


ARTE DI MURAYA 
SAN NICOLAS 


STABILIDAD 
PROSPERIDAD 


‘dd Gabinete Wever-Croes 


Diabierna 24 Mei 2024 


PROME MINISTER 


Evel yn Wever-Uroes 


Despues di negosacionnan intenso 


¡Y 
O PA 


I] | 6 db Ae, | 3) go Va N Mw | | Tí =“ | D À A A 
a | o | E D | D U_U Y Y LY |] EVA A 
¡NA fl > è w e y lio Sa MEDIDA Y aa 


A A A UN E nO A h => A ME A a g 1 

ADIIRA YV LI DIN ” WE | 

aN AU Ya d = E | TO h DD I 4 Î di 
DAI den LÌ ml E AE TA 0 m 1 


A ll AÀ I A IR pi A AEI A Trh Fsh 
==] rm Î 
al 


\VYi L_ gil iI, m a a dC Li 
yy Le = b] ] | | A L 
DIO d | f | DELS IP, > 

” VV Il ra » An =>» Wi io È y 


“E interes riba e fiansa di Covid ta baha y cu esaki e aña aki mesora tin 16 miyon 
florin cu ta bira disponibel pa reaslisa proyectonan”” 


Diabierna mainta 24 di mei, Gobierno diAruba a anuncia un logro 
hopi grandi y historico pa Aruba, cu beneficionan pa nos futuro 
generacionnan. Prome Minister Evelyn Wever-Croes, durante 
e conferencia di prensa a anuncia cu gobiernonan di Aruba y 
Hulanda a yega na un acuerdo, despues di negosacionnan 
hopi intenso. 


ACUEDNNS I CAOAI 


JIDDINEC 
= — E A ip) 


LEV IDC 


Gobierno di Aruba y Gobierno di Hulanda a yega na un acuerdo 
di un Rijkswet hibride manera Aruba a propone. Den e Rijkswet 
aki ta regla e definicion di e normanan y den landsverordening, 
ley local (LAft) ta regla e normanan financiero, manera e ta 
awor den e LAft. 

Prome Minister a indica cu e rijkswet lo contene tambe, entre 
otro: Supervision financiero; Escalacion; Posibilidad pa PPP 
bou condicionnan estricto y; Areglo con ta sali di e rijkswet (exit 
bepaling). 

E rijkswet mester wordo entrega na e Parlamentonan prome 
cu 1 di mei 2025. 


NEFICIO PA ARIURBA 


E acuerdo cu a wordo firma diabierna mainta entre Aruba y 
Hulanda, ta contene varios beneficio financiero cu Aruba ta 
haya a cambio, entre otro: 


¿A Interes abou riba fiansa di Covid, awor mesora e ta baha 
di 6.9% pa 5.1%; 
2: Unabes e rijkswet ta cla, e interes ta baha na 3.4%; 


3: Ademas, pa prome biaha riba mesa, Hulanda lo por 
refinancia tambe e debe externo existente di pais Aruba, esaki 
ta e debe cu a wordo redobla bou di e gobierno di AVP. Te cu 
awor Aruba ta pagando te na 7%, lo por baha te na 3.4% si 
Hulanda refinancia. Aruba a bin ta purba pa logra e acuerdo 
aki pa mas di 10 aña y awo Gobierno ta logra esaki cu ta un 
parti hopi importante di e acuerdo cu ta riba mesa; 

4. Lo cambia e normanan financiero pa haci nan mas 
flexibel, cu ta permiti Aruba haci e inversionnan necesario, 
entre otro un prison nobo, cu normalemente Aruba no por 
yega na financia esakinan debi cu nos normanan financiero ta 
hopi rigido. Y tambe pa crece socio economicamente. Pa esaki 
Gobierno di Aruba ya a acerca IMF caba y ta trahando riba e 
revision aki. 

Continuacion ARUBA Y HULANDA TA YEGA NA UN ACUERDO HISTORICO.... 


Prome Minister a remarca cu e acuerdo aki ta dentro di e 


mocionnan di Tweede Kamer na Hulanda cu pa Gobierno di 
Aruba ta menos relevante, pero specialmente, e ta dentro di 
e mocion cu Parlamento di Aruba a duna afia pasa cu ta urgi 
Gobierno pa sigui negosia teniendo cuenta cu algun aspecto. 


DESPUES DI FIRMA E ACUERDO AKI 

Conseho di Minister di Reino diabierna mainta a aproba e 
acuerdo aki y despues di a firma e acuerdo, e interes riba e 
fiansa di Covid ta baha mesora di 6.9% pa 5.1%, cu esaki 
e afia aki mesora tin 16 miyon florin cu ta bira disponibel pa 
reaslisa proyectonan. Tambe lo trek in e ley di RAft y mesora y 
lo cuminsa traha riba e detayenan di e rijkswet pa presenta na 
nos parlamentonan no mas tarda 1 di mei 2025. 


DESPUES CU E RIJKSWET WORDO ACEPTA 

Prome Minister a indica cu despues cu e rijkswet wordo acepta 
pa nos Parlamento y pa Tweede Kamer, e interes riba Fiansa 
di Covid ta baha na e nivel cu Hulanda ta paga na interes mas 
un opslag di 0.2% (esey lo ta awor 3.4%). Tambe, unabes cu e 
Rijkswet ta cla, Hulanda ta dispuesto pa schrijf in y refinancia 
nos debe externo pa e baha pa e mesun interes di 3.4%. 


Prome Minister Evelyn Wever-Croes: “Mi ta gradici esnan cu a 
asisti mi den e negosacion cu Hulanda, tambe e team Hulandes 
y Secretario di Estado van Huffelen y tambe coleganan minister 
di Gabinete Wever-Croes Il pa e sosten y apoyo. Semper mi 
a bisa cu (1) nos ta keda na mesa pa negocia na forma serio, 
y (2) cu mi tin tur fe y confiansa cu nos lo logra un bon deal 
pa Aruba. Awe nos a cumpli un biaha mas. Negosacionnan 
no tabata facil pero nos a keda firme, cu respet, y enfoca riba 
e interes general di henter nos comunidad. Awor caba nos lo 
scapa 16 miyon tur aña na interes, si nos logra un Rijkswet, e 
beneficio por ta mucho mas grandi”. MN 


DESPUES CU E RIJKSWET 
WORDO ACEPTA PA NOS 
PARLAMENTO Y PA 
TWEEDE KAMER 


e E interes riba Fiansa di Covid ta baha pa e interes cu 


Hulanda ta presta + 0.2% (esey lo ta awor 3.4%) 

e E interes riba nos debe externo tambe lo baha pa e 
interes ey, 3.4% 

ACUERDO LEGAL HIBRIDE 


e Den rijkswet ta regla e definicion di e normanan 
e Den landsverordening ta regla e normanan 
financiero, manera e ta awor den e LAft 


== 
GOBIERNONAN DI ARUBA Y HULANDA A YEGA NA UN ACUERDO = 


Gabinete Wever - CroesII 


CONTENIDO DI E RIJKSWET 


e Supervision financiero 

e Escalacion 

e Posibilidad pa PPP bou condicionnan estricto 
e Areglo con ta sali di e rijkswet (exit bepaling) 


== 
GOBIERNONAN DI ARUBA Y HULANDA A YEGA NA UN ACUERDO === 

ENTREGA DI E RIJKSWET 
NA PARLAMENTONAN 


e Prome cu 1 di mei 2025 


== 
GOBIERNONAN DI ARUBA Y HULANDA A YEGA NA UN ACUERDO beni 

BENEFICIONAN PA ARUBA 


Interes abou | Una bese Interes abou riba | * Defini normanan 
riba fiansa di | rijkswet ta cla, | debenan externo financiero nobo, 
Covid, awor | e interes ta existente, cu cu ta permiti Aruba 


baha na 3.4% haci e inversionnan 


necesario 


mesora e ta 
baha di 6.9% 
pa 5.1%, 


awor ta yega te 
na 7%, lo por 
baha te na 3.4% 
e Crece socio 
economicamente 


== 
COBIERNONAN DI ARUBA Y HULANDA A YEGA NA UN ACUERDO == 

DESPUES DI FIRMA E ACUERDO 


1 2 3 
e E interes riba e fiansa di 
Covid ta baha mesora di 
6.9% pa 5.1%, 


Lo cuminsa traha riba e 
rijkswet pa presenta na 
nos Parlamentonan 

mas tarda 1 di mei 2025 


Lo trek in 
e ley di RAft 


® cu esaki e aña aki mesora 
tin 16 miyon florin cu ta 
bin disponible pa 
proyectonan 

Prome Minister Evelyn Wever-Croes: 


MENASA NA PARLAMENTARIO Y MINISTERNAN 
NO TA ACCEPTABEL 


“Mi kier haci un apelacion na comunidad pa hunto nos salvaguardia e 
estado di derecho y no normalisa e tendencia di menasa aki” 


Diabierna mainta 24 di mei, despues cu Prome Minister Evelyn 
Wever-Croes a anuncia cu gobiernonan di Aruba y Hulanda a 
yega na un acuerdo, despues di negosacionnan hopi intenso, 
na beneficio di nos pais, Prome Minister a tuma e oportunidad 
pa haci un apelacion na comunidad di Aruba. 


Ta asina cu informe a yega cerca Prome Minister cu den e 
ultimo lunanan algun miembro di Parlamento di coalicion y 
oposicion lo a wordo menasa. Esaki, den un pais cu ta biba den 
un libertad di expresion y democracia, no por ta acceptabel. 


Prome Minister a enfatisa cu pa garantisa bon gobernacion 
den nos pais, e ta necesario cu parlamentarionan, ministernan, 
y empleadonan publico por eherce nan funcion sin cu nan 
ta wordo confronta cu intimidacion, agresion of cualkier otro 
influencia cu por stroba, of mina nan funcionamento. 


Libertad di expresion ta un derecho fundamental di nos tur. 
Diferencia den ideologia politico ta cosnan cu semper nos a biba 
cu ne y cu ta esencial den un estado di derecho. Sinembargo 
menasa un parlamentario sea den coalicion of oposicion, un 


minister, un empleado publico, no ta acceptabel. 


“Mi kier haci un apelacion na comunidad pa hunto nos 
salvaguardia e estado di derecho y no normalisa e tendencia di 
menasa aki. Gobierno ta tuma esaki hopi na serio y lo percura 
pa e intimidacion aki wordo atendi pa proteha e victimanan 
contra esaki. Hunto cu comunidad completo nos por bringa e 
fenomeno aki”, Prome Minister a expresa. MN 

MINISTER 


i 

Gabinete Wever-Croes Il ta anuncia awe mainta cu a yega na 
un acuerdo entre gobierno di Aruba y Hulanda. 

Den e acuerdo hibride aki lo regla e definicion di e normanan 
di e rijkswet y e normanan financiero via un landsverordening, 
manera cu ta awor den LAft. E acuerdo aki tambe lo contene, 
entre otro, supervision financiero, escalacion, posibilidad pa 
Public Private Partnership y areglo pa con ta sali di e rijkswet. 


Manera cu e acuerdo aki wordo firma lo tin un reduccion den e 
interes di nos debe cu Hulanda di 6.9% pa 5.1%. Pues esaki ta 
nifica cu pa aña lo tin un suma di 16 miyon florin cu awor por 
wordo uza pa reinverti ariba nos pais. Un monto cu lo crece 
ainda mas ora cu e rijkswet keda cla y e interes baha na 3.4%. 


Cu e espacio financiero adicional, pais Aruba por percura pa 


Aruba 


e fruto di nos economia yega na esnan mas vulnerabel den 
nos comunidad. Un reparticion mas husto lo nifica mehoracion 
den e bienestar di nos Adultonan Mayor. Mihor cuido, mas 
accesibilidad y amplio participacion ta entre e metanan mas 
importante di e Ministerio di Asuntonan di Adulto Mayor. 
Tambe, lo enfoca ariba e retonan cu cambio climatico ta impone 
ariba nos isla. Un proceso cu sigur mester di nos atencion 
inmediatamente. 


Aruba a demostra cu e por maneha su finansas publico 
responsablemente. Esaki ta duna un señal sumamente 
positivo na es cu kier inverti ariba nos isla y na su turno yuda 
nos crece nos economia. Un economia fuerte di cual nos tur 
por beneficia. Specialmente esnan mas vulnerabel. 

Minister Ursell Arends: 


CALOR EXTREMO TA UN PROBLEMA GRANDI PA 


Dia 22 di mei a tuma lugar un reunion yama pa Minister Ursell 
Arends encuanto calor extremo na Aruba cu ta impacta adulto 
mayor como grupo vulnerabel. Entre e stakeholders presente 
tabata Directie Natuur en Milieu, Horacio Oduber Hospital 
Aruba, diferente casnan di cuido, y Directie Ouderenzaken. 
E meta principal di e reunion tabata pa cada stakeholder por 
trece nan preocupacion dilanti y propone e miho practicanan 
y adaptacionan cu mester tuma lugar pa yuda e adultonan 
mayor durante e periodonan di calor extremo. 


Durante e reunion, Departamento Meteorologico a duna un 
presentacion tocante kico un ola di calor ta nifica. Nan a splica 
cu Aruba lo experencia calor extremo te cu october y cu cada 
afia ta bay bira mas calor mundialmente. E casnan di cuido a 
conta nan experiencia di con nan ta trata di evita molester pa 
nan cliente, pero nan a reconoce cu e calor actual ta un reto 
grandi. 


Na final di e reunion Minister Arends a invita tur stakeholder 

pa comparti nan experiencia y ideanan dentro di un siman 
di tempo, pa asina hunto por pensa creativamente pa busca 
manera di reduci gasto relacionado cu e aumento di calor. A 
base di e informacion comparti por sigui hiba discusion. Den 
cuadro di esaki a invita esnan presente pa bini bek pa un 
siguiente reunion den dos siman di tempo. MN 


ADULTO MAYOR CU NOS MESTER ATENDE 


AO 


S NY 


ñ 
ly 
f "| 
mi 
Sa 
i 
= 
E 
A 


Pa 


Minister Arends ta gradici tur stakeholder cu a forma parti di 
e reunion y ta spera cu e colaboracion aki lo contribui na e 
bienestar di nos adultonan mayor durante e periodonan di 
calor extremo. 

“Ami ta sigur cu, cu e colaboracion y compromiso di tur 
presente, nos lo por enfrenta e desafionan di calor extremo y 
haya resultado positivo pa nos adulto mayor,” Minister Arends 
a comenta finalisado e reunion. 


SINTONISA 


CONFERENCIA DI PRENSA 


DI GOBIERNO DI ARUBA 


Gabinete Wever-Croes 

Minister Ursell Arends: 


Diabierna 24 di mei 2024 a tuma luga un reunion conhuntamente 
cu diferente stakeholders pa trata e bienster di nos animalnan 
como tambe pa atende e cambionan di maneho y reglanan 
di CDC na merca cu lo drenta na vigor entrante 1 augustus 
venidero. 


Tur presente a ricibi un presentacion di e maneho nobo ‘Maneho 
Bienestar di Animal Aruba’ cu tin como vision pa mehora e 
bienestar di animal y crea un Aruba cu ta mas amabel cu nan. 


Mientras tanto ta siguiendo e desaroyo na merca cu ta stipula 
cu entrante 1 augustus venidero CDC (Center of Disease 
Control) na merca ta introduci un maneho nobo pa admision 
di cacho. 


E maneho nobo ta stipula cu tur cacho cu bay merca mester ta: 
o Minimo 6 luna bieu 

o Tin tur vacuna incluyendo di rabies 

o Mester tin microchip 

Esaki ta nifica cu e cantidad pronostica di 2000 puppies no lo 
por bay merca prome cu nan yega 6 luna di edad despues di 1 
augustus venidero. E resultado di esaki lo ta negativo pa Aruba 
si no actua di awo. Mirando cu nos lo tin cu bay experiencia un 
crecemento acelera di e populacion di cacho cu ya caba nos ta 
atendiendo cune. Y nos ta pronostica cu mayoria di esakinan 
lo por wordo abandona rond di Aruba. 


Pa e situacion aki no yega asina leu, nos a sinta cu stakeholders 
importante pa yega na un plan di accion y mitiga e impacto 
aki. Seguramente cu e obhetivo pa mehora e bienestar di nos 
animalnan na Aruba. 


E plan di accion ta consisti di un continuacion di e colaboracion 
entre nos Ministerio cu e fundacionnan y otro stakeholders. 
Hunto lo ehecuta campañanan di sterilisacion y castracion den 
bario, cuminsando for di luna di juni. Microchipping tambe lo 
tuma luga durante e campañanan aki. Alabes lo enfoca ariba 
campaña di conscientisacion pa e temporada importante aki. 


Den e proximo simannan por bay mira diferente actividad 
tumando luga pa fundacionnan. Den luna di juni proximo lo bay 
cuminsa cu e prome campaña di sterilisacion den barionan cu 
tin mester di esaki. Pa mas informacion tocante e campañan 
aki por acerca e fundacionnan of CCC (Centro di Control di 
Cacho) via nan pagina di Facebook. 


Nos Ley Bienestar di Animal (Landsverordening Dierenwelzijn) 
ta den su etapa di inicio y nos ta pone esaki como prioridad pa 
asina nos por pasa e ley aki e aña aki mes. 


Esaki ta solamente e comienso di hopi otro actividadnan cu 
ta tumando luga pa mehora e bienestar di nos animalnan na 
Aruba y crea un ambienta mas consciente di nos animalnan. 

MINISTER 


Amata aduro 


ACUERDO CU HULANDA TA TRECE TRANKILIDAD, 
TA HISA CREDIBILIDAD Y TA DUNA REBAHO DEN 
GASTO DI INTERES 


Den un conferencia di prensa extra-ordinario Minister President 
a informa riba e Acuerdo cu Gobierno di Aruba a yega cu 
Hulanda riba, entre otro, e pago di e debe di e pandemia di 
COVID-19. Minister Maduro di Finansa tambe a hiba palabra 
pa asina por splica kico e Acuerdo aki por significa pa e finansa 
publico di Aruba. 


Reduccion di 16 miyon den 2024 

E Acuerdo cu Hulanda ta trece cune un rebaho di interes di 
inmediato riba e debe di COVID-19, di 6,9% pa 5,1%. Esaki ta 
traduci su mes den un reduccion den gasto interes di 16 miyon 


florin den Presupuesto 2024. 


Reduccion di 306 miyon den 20 aña 

Banda di esaki e Acuerdo entre Aruba y Hulanda 
ta habri caminda pa asina cu yega na un Ley di 
Reino, pa por yega na un interes di debe di COVID 
na 3,4% cu por traduci su mes den 306 miyon florin 
menos na gasto di interes den e periodo di 20 aña 
cu mester paga e debe aki bek na Hulanda. 
Inscripcion Hulanda pa refinancia debe 
internacional 

Den e Acuerdo tambe tin e posibilidad pa Aruba 
por refinancia e debe riba mercado internacional 
cerca Hulanda. Di e manera aki Aruba lo por yega 
tambe na mas rebaho riba e gastonan di interes. 


Beneficio pa Aruba 

Banda di e reduccion den gasto di interes, e 
Acuerdo entre Aruba cu Hulanda ta trece cune 
trankilidad y stabilidad paden y pafo di Reino. E 
Acuerdo ta manda un señal positivo cu Gobierno di 
Aruba ta haci un trabou serio pa yega na stabilidad 
financiero y cu den esaki e ta conta cu e apoyo 
y sosten di Hulanda. E señal aki pa local y pa 
inversionista internacional ta brinda e trankilidad 
necesario pa keda confia Aruba cu nan inversion. 
E ultimo aki ta traduci su mes tambe den mas credibilidad 
financiero pa Aruba den wowo di companianan di rating cu ta 
wordo sigui pa inversionistanan internacional. Pues e Acuerdo 
ta trece hopi beneficio cune pa e bon nomber di Aruba. 


Gratitud na Minister President 

Minister Maduro ta gradici Minister President Evelyn Wever- 
Croes y e ekipo financiero y huridico cu a negosha cu Secretario 
di Estado Van Huffelen y su ekipo pa asina por a yega na un 
Acuerdo. Masha danki pa kere den Aruba! 

RESULTADO DI E PROME KWARTAAL DI 2024 A DRENTA 


TA SER | 


DEMOSTRA CU E DEMANDA 

TA KEDA UNO HALTO 


Minister di Turismo y Salud Publico sr. Dangui Oduber ta 
informa comunidad cu e resultadonan di turismo pa e prome 
kwartaal di 2024 a drenta. A ser demostra cu analisis cu e 
demanda pa Aruba ta keda uno halto. 


Minister Oduber ta satisfecho con luna di April a será cu 
resultadonan positivo. April 2024 a ricibi 121,215 bishitante cu 
a drenta Aruba cu un 9.7% den crecemento. Aruba a ricibi un 
total di 96,060 turista crucero. Turistanan ta keda satisfecho 
cu Aruba y ta clasifica e “Guest Experience” cu un 9.0. E 
categoria cu a wordo mas mihor clasifica ta: ambiente cu 9.4. 
Ta midi e impacto economico aki cu Average Daily Rate (ADR) 
cu ta na $294 y Occupancy Rate cu ta na 57% cu un entrada 
di $20.155,958 pa e luna di April 2024. 

Ta pa remarca cu e prome kwartaal di 2024 ta uno hopi positivo 
pa Aruba. 

Un resumen di e prome lunanan di e kwartaal di 2024 ta lo 
siguiente: 


. Januari 2024 a habri cu 117.172 bishitante y a ricibi un 
total di 123,374 turista crucero. Ta midi e impacto economico 
aki cu Average Daily Rate (ADR) cu ta na $310 y Occupancy 
Rate cu ta na 77.9% cu un entrada di $27.076.500 pa e luna di 
januari 2024. 

e Februari 2024 a habri cu 122,149 bishitante cu a drenta 
Aruba y a ricibi un total di 128,386 turista. Ta midi e impacto 
aki cu Average Daily Rate (ADR) cu ta na $284 y Occupancy 
Rate cu ta na 78.2% cu un entrada di $22,005.276 pa e luna di 
februari 2024. 

. Maart 2024 a ricibi 141,380 bishitante cu a drenta Aruba 
cu un 25.8% den crecemento compara cu e mesun luna di 
2023. Ta midi e impacto aki cu Average Daily Rate (ADR) cu 
ta na $296 y Occupancy Rate cu ta na 70.1% cu un entrada di 
$22,856.992 pa e luna di maart 2024. 

. April 2024 a ricibi 121,215 bishitante cu a drenta Aruba 
y a ricibi un total di 96,060 turista crucero. Ta midi e impacto 
economico aki cu Average Daily Rate (ADR) cu ta na $294 y 
Occupancy Rate cu ta na 57% cu un entrada di $20.155,958 
pa e luna di April 2024. 

ALL INCLUSIVE TIMESHARE OTHERS 

Pa condi Minister Oduber ta salite í cu Aba ta keda 
un destinacion precioso pa hopi bishitante den caribe. 
Resultadonan ta demostra cu keto bai tin cifranan halto pa 
confirma e bon maneho. 


Minister Oduber kier a gradici tur partnernan di turismo, 
ATA, AAA, APA, AHATA, ATSA y Aruba vacation rentals pa e 
resultadonan positivonan aki. Danki na tur persona laborando 
den e sector turistico, ban sigui demostra nos cordialidad y 
duna e hospitalidad na nos bishitantenan cu nos ta conoci pe. 

MINISTER 


Despues cu a anuncia e Trade Mission pa Surinam di Juni 
24 pa Juni 28 binidero, Ministerio di Asuntonan Economico, 
Comunicacion y Desaroyo Sostenibel, Camara di Comercio 
Aruba (KVK), Departamento di Asuntonan Economico 
Comercio y Industria, y Aruba Trade & Industry Association 
(ATIA) a organisa un sesion informativo diahuebs anochi pa 
tur esnan cu a indica di ta interesa. 


Durante e anochi aki tur e comerciantenan presente a ricibi 
informacion necesario y e agenda di e mision comercial aki pa 
asina nan tambe por ta bon prepara pa esaki. 


“Mi ta contento di mira e acogida pa cu e mision aki pa Surinam,” 
Minister Wever a indica. “Cu e mision comercial aki hunto cu e 
comerciantenan cu a registra nos kier explora e posiblidadnan 
di comercio cu Surinam y asina purba stimula mas actividad 
comercial entre e dos Paisnan". 


DP! 


Surinam, manera ta conoci, ta un pais cu ta exporta azeta, oro, 
metal, palo, productonan pa construccion y mucho mas. P'esei 
e importancia di bai hunto como delegacion ta demostra tambe 
e interes y e seriedad di e mision aki. Comerciantenan local 
lo haya e oportunidad pa netwerk, combersa y intercambia 
ideanan cu diferente comerciante Surnameño na Surinam. 


Minister Wever kier stimula negoshinan local pa wak e 
mercado di Surinam como un oportunidad pa crece y trece 
diversificacion den nan portofolio di producto of servicio. Esaki 
lo duna e consimidor local tambe mas acceso na productonan 
posiblemente mas barata y di bon calidad, pero tambe por 
brinda e comerciante e oportunidad di exporta su producto of 
servicio pa Surinam. 


Minister Wever kier a gradici KVK, DEZHI y ATIA pa nan 
empeño pa por haci e mision comercial aki posibel. MN 

MINISTER 


Minister di Ensefiansa y Deporte Endy Croes hunto cu su 
nieto Kai a bishita Sports for Toddlers cu a tuma luga den e 
gymzaal di E.P.B. Oranjestad. Durante e ocasion aki, Sports for 
Toddlers a estrena uniform nobo pa e muchanan di 18 luna te 
cu 5 afia. E meta di Sports for Toddlers ta pa promove un bida 
activo pa muchanan chikito. Nan enfoke ta pa train diferente 
habilidad motorico cu ta rekeri pa nan desaroyo den cada 
deporte, encurasha conexion social y percura pa bienestar di 
e muchanan. 


Durante e mainta aki, e muchanan a practica diferente deporte 
entre otro, futbol, baseball, basketball y “all-around gym”. E 
mandatario di Deporte ta encurasha e mayornan pa stimula 
nan yiunan pa desde chikito practica deporte pa inculca e amor 
pa deporte pa henter nan bida. Di e forma aki, nos ta preveni 
sobrepeso, obesidad cu ta conduci na malesanan cronico. 
Finalmente, Minister Endy Croes a gradici e team di entrenado 
cu tur fin di siman ta train e muchanan cu hopi amor, esta 
Sra. Joally Lake, Sr. Maurice Escalona, Sr. Steve Escalona, Sr. 
Rick Engelbrecht y Sr. Jursen Tromp. Alabes, ta felicita e team 
completo cu nan uniform nobo. MN 

BAKI DEN BARIO SANTA CRUZ 
NADI CROES & CRISMO ANGELA 

Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 

ANA DI STABILIDAD Y PROSPERIDAD 


